**PREDLOG ODLUKA NADZORNOG ODBORA MPP „JEDINSTVO“AD SEVOJNO ZA REDOVNU GODIŠNJU SKUPŠTINU DRUŠTVA**

**PREDLOG ODLUKA ZA TREĆU TAČKU DNEVNOG REDA**

Na osnovu čl.329. stav 1. tačka 8. Zakona o privrednim društvima i čl. 34. Statuta

MPP “Jedinstvo“ AD Sevojno, Skupština društva na redovnoj sednici održanoj dana 26.06. 2025.godine, donosi sledeću:

O D L U K U

Usvaja se Godišnji izveštaj o poslovanju i finansijski izveštaji Društva za 2024.godinu sa Izveštajem nezavisnog revizora o izvršenoj reviziji navedenih izveštaja.

Izveštaji iz prethodnog stava sastavni su deo ove Odluke.

 Predsednik Skupštine

 Zoran Radibratović, dipl.maš.ing.

Na osnovu čl. 329.stav 1. tačka 8. Zakona o privrednim društvima i čl.34.Statuta

MPP „Jedinstvo„ AD Sevojno, Skupština društva na redovnoj sednici održanoj dana

26.06.2025.godine, donosi sledeću:

O D L U K U

Usvaja se Godišnji Konsolidovani izveštaj o poslovanju i finansijski izveštaj društva za 2024.godinu sa Izveštajem nezavisnog revizora o izvršenoj reviziji navedenih izveštaja.

Izveštaji iz prethodnog stava sastavni su deo ove Odluke.

 Predsednik Skupštine

 Zoran Radibratović, dipl.maš.ing.

Na osnovu čl. 329. stav 1. tačka 7. Zakona o privrednim društvima i čl. 34. Statuta

MPP „Jedinstvo„ AD Sevojno, Skupština društva na redovnoj sednici održanoj dana

26.06.2025.godine donosi sledeću:

O D L U K U

o raspodeli dobiti po godišnjem finansijskom izveštaju za 2024.godinu

I Za dividende akcionarima društva isplaćuje se bruto iznos od 164.025.588,20 dinara i to:

- Ukupan neto dobitak- dobitak nakon oporezivanja ostvaren poslovanjem društva u 2024.godini u iznosu od 119.764.299,33 dinara raspoređuje se za dividendu akcionarima društva.

- Na dividendu se raspoređuje i deo neraspoređene dobiti ostvarene poslovanjem društva iz prethodnih godina u iznosu od 44.261.288,87 dinara.

 II Raspodela dobiti za dividende akcionarima vršiće se u bruto iznosu od 764,70 dinara po jednoj akciji (neto iznos 650,00 dinara).

Isplata dividende izvršiće se do 31.12.2025.god.

Pravo na dividendu imaju akcionari iz Jedinstvene evidencije akcionara MPP “Jedinstvo“ AD kod Centralnog registra, depoa i kliringa hartija od vrednosti na dan 31.12.2024.godine.

 Predsednik Skupštine

 Zoran Radibratović, dip.maš.ing.

**PREDLOG ODLUKE ZA ČETVRTU TAČKU DNEVNOG REDA**

Na osnovu čl. 329. stav 1. tačka 9. Zakona o privrednim društvima i čl. 34 Statuta MPP „Jedinstvo„ AD Sevojno, Skupština društva na redovnoj godišnjoj sednici održanoj dana 26.06. 2025.godine, donosi sledeću:

O D L U K U

Usvaja se Izveštaj Nadzornog odbora o poslovanju društva i sprovedenom nadzoru nad radom Izvršnog odbora.

Sastavni deo ove Odluke čini Izveštaj Nadzornog odbora .

 Predsednik Skupštine

 Zoran Radibratović, dipl.maš.ing.

**PREDLOG ODLUKE ZA PETU TAČKU DNEVNOG REDA**

Na osnovu čl. 329. stav 1. tačka 10a. i člana 463b. Zakona o privrednim društvima i čl. 34 Statuta MPP„ Jedinstvo „ AD Sevojno, Skupština društva na redovnoj godišnjoj sednici održanoj dana 26.06.2025.godine, donosi sledeću:

O D L U K U

o usvajanju Izveštaja o naknadama članova Nadzornog i Izvršnog odbora

Usvaja se Izveštaj o naknadama isplaćenim članovima Nadzornog i Izvršnog odbora za 2024. godinu.

Sastavni deo ove Odluke čini Izveštaj o naknadama.

 Predsednik Skupštine

 Zoran Radibratović , dipl.maš.ing.

**PREDLOG ODLUKE ZA ŠESTU TAČKU DNEVNOG REDA**

Na osnovu čl. 329. stav 1. tačka 14. Zakona o privrednim društvima i čl. 34. Statuta

MPP “Jedinstvo„ AD Sevojno, Skupština društva na redovnoj godišnjoj sednici održanoj dana 26.06.2025. godine, donosi sledeću:

O D L U K U

o izboru revizora za reviziju poslovanja u 2025.godini

Ovlašćuje se Nadzorni odbor da izvrši izbor komercijalno najpovoljnije ponude za reviziju finansijskih izveštaja MPP Jedinstva i zavisnih društava u 2025.godini nakon postupka prikupljanja ponuda koje će sprovesti Komisija za reviziju, kao pomoćno telo Nadzornog odbora.

 Predsednik Skupštine

 Zoran Radibratović, dipl.maš.ing

**PREDLOG ODLUKE ZA SEDMU TAČKU DNEVNOG REDA**

Na osnovu čl. 329. stav 1. tačka 1. Zakona o privrednim društvima i čl. 34. Statuta

MPP “Jedinstvo„ AD Sevojno, Skupština društva na redovnoj godišnjoj sednici održanoj dana 26 .06.2025. godine, donosi sledeću**:**

**Odluku o izmenama i dopunama Statuta MPP „Jedinstvo“ AD Sevojno**

**I**

Ovom Odlukom o izmenama i dopunama Statuta MPP Jedinstvo AD Sevojno, menja se Statut društva kako sledi:

Član 1.

U Statutu MPP „Jedinstvo“ AD Sevojno, u odeljku **Poslovno ime, sedište i statusna obeležja** **društva** u članu 8. menja se stav 1. tako da sada glasi:

„Sedište privrednog društva je u Sevojnu, ul.Prvomajska 61A, opština Sevojno, Republika Srbija“.

Član 2.

U Statutu MPP “Jedinstvo“ AD Sevojno, u odeljku **Osnovni kapital društva** menja se član 17. tako da sada glasi:

„Ukupan iznos osnovnog (akcijskog) kapitala društva iznosi 321.742.500,00 dinara (slovima: tristotinčetrdesetdevetmilionapedesetčetirihiljadepetstotinadinara)

Osnovni kapital je upisan i uplaćen u celosti.“

Član 3.

U Statutu MPP „Jedinstvo“ AD Sevojno, u odeljku **Osnovni kapital društva** u članu 18. menja se stav 1. tako da sada glasi:

„Osnovni kapital društva podeljen je na 214.495 običnih akcija, sa oznakom CFI kod ESVUFR i ISIN broj RSJESVE87017.“

Član 4.

U Statutu MPP „Jedinstvo“ AD Sevojno, u odeljku **Upravljanje društvom** u članu 33. menja se stav 3. tako da sada glasi:

„Minimalan broj akcija koje akcionar mora posedovati za lično učešće u radu Skupštine je 214 akcija, tj. 0,1% ukupnog broja akcija.“

**II**

Sve ostale odredbe Statuta MPP „Jedinstvo“ AD Sevojno koje nisu promenjene ovim Izmenama i dopunama Statuta ostaju na snazi.

**III**

Ova Odluka o izmenama i dopunama Statuta MPP „Jedinstvo“ AD Sevojno stupa na snagu i primenjuje se danom donošenja, a prema trećim licima danom registracije u Registru privrednih subjekata.

 Predsednik Skupštine

 Zoran Radibratović, dipl.maš.ing